Diari Oficial de la Generalitat Valenciana


Sumari del DOGV 5427, del 12-01-2007 (2007/99)

Aprovació definitiva del programa d'actuació integrada del sector 15 del PGOU de l'Alcúdia.
-------------------------------------------------------------------------------------------

### Dades del document

Número de DOGV
:   5427

Data del DOGV
:   12-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/99


Data del document
:   05-12-2006

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * pla d'urbanisme
    * administració local

El programa d'actuació integrada del sector 15 del Pla General  
d'Ordenació Urbana de l'Alcúdia, que incloïa memòria, pla parcial,  
projecte d'urbanització i projecte de reparcel·lació, es va sotmetre a  
informació pública per acord de la Junta de Govern Local en sessió de  
data 21 de desembre de 2004, i es va notificar als titulars interessats  
i mitjançant anuncis en el tauler de la corporació, Butlletí Oficial de  
Província de València de data 15 de gener de 2005, Diari Oficial de la  
Generalitat de data 19 de gener de 2005, i en el diari Levante de data  
7 de gener de 2005.  
Finalitzat el termini d'informació pública i resoltes les al·legacions  
en els termes que consten en l'expedient, el Ple de l'Ajuntament de  
l'Alcúdia, en la sessió de data 8 de juny de 2005, aprovà definitivament  
l'esmentat programa, supeditant l'entrada en vigor a la del pla  
parcial del sector 15.  
La Comissió Territorial d'Urbanisme, en la sessió de data 15 de  
novembre de 2006, va aprovar definitivament el pla parcial del sector  
15, per la qual cosa ha entrat en vigor l'esmentat programa del dit sector.  
El present anunci es publica en compliment d'allò disposat en els  
articles 69 de la Llei Reguladora de l'Activitat Urbanística i 177 de la  
Llei Urbanística Valenciana.  
La qual cosa es publica en compliment de la normativa urbanística  
als efectes pertinents, i s'assenyala que contra este acord es podrà  
interposar recurs de reposició davant la Junta de Govern de l'Ajuntament  
de l'Alcúdia en el termini d'un mes, a comptar des de l'endemà  
de la notificació, segons allò previst en la Llei 30/1992, Reguladora  
de Règim Jurídic de les Administracions Públiques i del Procediment  
Administratiu Comú. La falta de resolució del recurs de reposició,  
transcorregut el termini d'un mes, comptador des de la data de la seua  
presentació, tindrà efecte desestimatori.  
Contra la possible desestimació del recurs interposat, bé per acte  
exprés o bé pel transcurs del termini d'un mes per a resoldre'l, i en el  
termini de dos mesos, a comptar des de l'endemà de la notificació de  
l'esmentat acte o resolució o des de la fi del termini resolutori, l'interessat  
podrà interposar recurs contenciòs administratiu davant el Jutjat  
Contenciós Administratiu de la ciutat de València, segons allò que disposa  
l'article 46.1 i 3 de la Llei 29/1998, Reguladora de la Jurisdicció  
Contenciosa Administrativa. Una vegada transcorregut el termini sense  
que s'haja interposat recurs, l'acte quedarà ferm, i no serà impugnable.  
L'Alcúdia, 5 de desembre de 2006.- L'alcalde: Francesc Signes  
Núñez.